Celticsi i dalje na korak od doigravanja (11/4/04) - 2004-04-11
Ekipa iz Bostona izgubila od Atlante sa 110-99
Redoviti dio sezone NBA lige približava se kraju. Boston Celtics imali su sinoć priliku osigurati doigravanje, međutim, poraženi su od strane Atlanta Hawksa rezultatom 110-99. U redovima Hawksa odlično je igrao Bob Sura ostvarivši takozvani “triple-double”, petnaest poena, deset skokova i jedanaest dodavanja. New Orleans Hornets pobjedili su Milwaukee Buckse rezultatom 91-87. Centar Hornetsa Jamal Magloire bio je nezaustavljiv s 25 poena i 13 skokova. Toni Kukoč je za Buckse na parketu proveo 20 minuta s osam poena, tri skoka i jednim dodavanjem. U Zapadnoj skupini vodi se vrlo izjednačena borba između tri ekipe za osmo, posljednje mjesto u doigravanju. Dvije od tih triju momčadi, Denver Nuggets i Portland Trail Blazers odigra li su neizvjesnu utakmicu u kojoj nakon produžetaka prevagnuli Nuggetsi rezultatom 110-100. Najbolji strijelac utakmice bio je igrač Nuggetsa Carmelo Anthony s 30 poena. Treća od navedenih momčadi je Utah Jazz koja je pobjedila Houston Rocketse rezultatom 82-69. Gordan Giriček je za Jazz igrao odlično, bio je najbolji strijelac utakmice s 23 poena, te je imao dva skoka, dva dodavanja i dvije ukradene lopte.